ผู้ว่าฯ สุโขทัย สั่งแก้ระบบ รพ.ศรีสัชนาลัย เพิ่ม จนท.ดูแลแก้คิวยาว
เครดิตภาพ สาธารณะสุขจ.สุโขทัย,ผู้ว่าฯ สุโขทัย สั่งเคลียร์ระบบคิวของโรงพยาบาลศรีสัชนาลัย กลับมาเป็นบัตรระบุเบอร์ โดยร่วมกันหาทางแก้ไข กำชับให้ดูแลผู้ป่วย และเพิ่มเจ้าหน้าที่,จากกรณีโลกโซเชียลใน จ.สุโขทัย มีการกระหน่ำแชร์ภาพผู้ป่วยยืนเข้าคิวรอรับบริการ ตั้งแต่หน้าห้องทำบัตร ยาวจนล้นออกไปนอกอาคาร จนเกือบถึงลานจอดรถหน้าโรงพยาบาลศรีสัชนาลัย โดยไม่มีร่มบังแดดแต่อย่างใด โดยผู้ป่วยหลายคนต้องตื่นนอนตั้งแต่ก่อนตี 3 เพื่อมารอจับบัตรคิวตอนตี 4 แล้วรอรับบริการตอนเช้า บางคนมาถึงเมื่อเห็นภาพเข้าคิวยาวขนาดนี้ถึงกับเปลี่ยนใจกลับบ้านซื้อยากินเอง จนเกิดการวิพากษ์วิจารณ์ และแสดงความคิดเห็นส่วนใหญ่ไปในทางตำหนิการทำงานของโรงพยาบาล โดย นายแพทย์สุทนต์ ทั่งศิริ ผู้อำนวยการโรงพยาบาลศรีสัชนาลัย ออกมาเปิดเผยสั้นๆ ว่า โรงพยาบาลคับแคบ บุคลากรมีไม่เพียงพอ ตามที่เสนอข่าวไปแล้วนั้น,ล่าสุดในวันนี้ (7 มิ.ย. 61) นายพิพัฒน์ เอกภาพันธ์ ผู้ว่าราชการจังหวัดสุโขทัย ได้เรียก นายสมศักดิ์ นุกูลอุดมพานิชย์ นายแพทย์สาธารณสุขจังหวัดสุโขทัย และนายแพทย์สุทนต์ ทั่งศิริ ผู้อำนวยการโรงพยาบาลศรีสัชนาลัย เข้าพบหารือเพื่อหาแนวทางแก้ไขปัญหา โดยให้ยึดผู้ป่วยที่เข้ารับบริการเป็นหลัก ให้อำนวยความสะดวก โดยหาหาบุคลากรเสริมแทนเจ้าหน้าที่ที่ลาคลอด และลาออกไป 2 คน จึงให้เกลี่ยอัตรามาดูแลผู้ป่วย ให้ยกเลิกระบบไอทีชั่วคราว ให้ใช้แบบเดิมคือการใช้บัตรไปก่อน เพราะตอนนี้อยู่ในช่วงการปรับปรุง,ส่วนประชาชนนั้นมักจะมาตอนเช้า และกลัวว่าการขานคิวจะไม่ได้ยิน จึงไม่ยืนออรวมกันอยู่ จึงให้ทำระบบประชาสัมพันธ์ให้มีการติดตั้งเครื่องกระจายเสียง ในการขานเรียกคิวคนไข้ และให้รอในที่จัดวางเก้าอี้ในร่มหน้าอาคารเป็นการแก้ไขปัญหาเบื้องต้น ส่วนอาคารหลังนี้สร้างมาแล้ว 39 ปี พื้นที่ใช้สอยค่อนข้างจำกัด เมื่อเทียบกับประชากรของอำเภอประมาณหนึ่งแสนคน ในระยะยาวจะได้ของบประมาณในการสร้างอาคารผู้ป่วยนอกหลังใหม่ เน้นย้ำการบริการที่ทั่วถึงและรวดเร็ว เพื่อไม่ให้เกิดปัญหาเช่นนี้ขึ้นอีก,ในช่วงบ่าย นายแพทย์สาธารณสุขจังหวัดสุโขทัย ได้ลงพื้นที่ตรวจเยี่ยมเจ้าหน้าที่ ห้องรับบัตรคนไข้ พบว่าเจ้าหน้าที่ไม่เพียงพอจริง และยังมีคนไข้มารับบริการเป็นจำนวนมาก เนื่องจาก อำเภอศรีสัชนาลัย เป็นอำเภอที่มีพื้นที่ใหญ่ที่สุดของจังหวัดสุโขทัย มีผู้ป่วยประมาณ 1 แสนคน และมีแพทย์เพียง 8 คน บุคลากรทางการแพทย์ขาดทุกจุดโดยเฉพาะห้องแล็บ ต้องมีการควงเวรวันละ 12 ชั่วโมง เพราะปัจจุบันต้องวินิจฉัยโรคด้วยแล็บ จึงต้องทำงานทั้งช่วงเช้าและช่วงค่ำ,ปัญหาเหล่านี้ นายสุทนต์ ทั่งศิริ ผู้อำนวยการโรงพยาบาลสุโขทัย ได้กล่าวว่าเป็นปัญหาที่เกิดขึ้นกับทุกโรงพยาบาลที่เป็นโรงพยาบาลชุมชน และสำหรับศรีสัชนาลัยนั้นนับว่า เป็นปัญหาเรื้อรังมานาน ขอบคุณครั้งนี้ที่หลายหน่วยงานเข้ามาบูรณาการร่วมกันดูแล และเชื่อมั่นว่าชาวศรีสัชนาลัยจะได้รับการบริการที่ดีขึ้นโดยจะนำเต็นท์มาเพิ่มช่องรอรับให้ผู้ป่วยได้นั่งพักในที่ร่ม พร้อมกับใช้เครื่องขยายเสียงช่วยเรียก เพื่อป้องกันการกลัวว่าคิวจะเลย อีกทั้งจะเรียกปรับทัศนคติของพนักงานโดยรวมต่อการบริการผู้ป่วย.
ผู้ว่าฯ สุโขทัย สั่งเคลียร์ระบบคิวของโรงพยาบาลศรีสัชนาลัย กลับมาเป็นบัตรระบุเบอร์ โดยร่วมกันหาทางแก้ไข กำชับให้ดูแลผู้ป่วย และเพิ่มเจ้าหน้าที่
โรงพยาบาลศรีสัชนาลัย,พิพัฒน์ เอกภาพันธ์,สุโขทัย,คิวคนไข้,รอคิวนาน,ข่าวทั่วไป